LES CONJUNCIONS

|  |
| --- |
| **FUNCIÓ I CLASSIFICACIÓ**  |
| Les conjuncions són mots invariables que enllacen oracions o parts d’oracions. Poden ser coordinants (si uneixen dos elements o oracions al mateix nivell sintàctic) o subordinants (si uneixen una oració principal amb una oració subordinada, la majoria de les conjuncions són locucions adverbials o adverbis) . Les locucions conjuntives es formen amb un adverbi, una preposició o un participi \* QUE: *a fi que, abans que, com que, d’ençà que, des que, després que, encara que, fins que....*  |
| **CONJUNCIONS COORDINANTS COPULATIVES**  |
| Indiquen unió entre les dues oracions: afirmativa en el cas de *I*, o negativa en el cas de *NI* *Van menjar pa i xocolata. No es va encendre el llum ni van trobar els mistos.*  I TAMBÉ és el mateix nexe, reforçat: *Van seguir la vaga els treballadors dels ferrocarrils i també altres...*  |
| **CONJUNCIONS COORDINANTS DISJUNTIVES**  |
| Indiquen alternativa o contraposició entre dues oracions: *O, O BÉ* *Funciona o no funciona? Pots anar a Londre o París o bé quedar-te aquí.*  *O , O SIGUI, O SIA* també pot indicar sinonímia: *plata o argent.*  Cal evitar l’ús excessiu de i/o: *Qui vulgui informació sobre la vaga i/o la manifestació...*  |
| **CONJUNCIONS COORDINANTS DISTRIBUTIVES**  |
| Indiquen alternativa entre els elements: *adés...adés, ara... adés..., ara...ara, els uns ...els altres...; ja...ja, mig...mig, ni...ni, no només... sinó que...; no solament... sinó que...; o....o....; que....que...; qui...qui... sia...sia* *adés riu, adés plora. Eren mig frares mig soldats. Ni fa ni deixar fer*  |
| **CONJUNCIONS COORDINANTS ADVERSATIVE**S  |
| Expressen oposició o contrarietat entre les oracions o elements: *però, sinó, ara, tanmateix, altrament, mes, emperò, . Locucions: sinó que, així i tot, això no obstant, no obstant això, amb tot, mentre que, ara bé, tot i això...* *No ho ha fet ell, sinó el seu amic; fa bon dia i tanmateix duus paraigües?, perquè ho dius tu; altrament no m’ho creuria pas; treballa molt , emperò no en té ni cinc.*  PERÒ Pot anar intercalat, entre comes: *Tothom ho diu; no hi ha ningú, però, que en tingui proves.*  Cal distingir SINÓ (adversatiu o distributiu) de SI NO (condició negativa o concessiu): o *No solament hi aniré, sinó que duré el cava* (distributiva) o *No arriben avui,sinó demà* (adversativa) o *Va dir que si no hi podia anar, avisar*ia (condicional) o *Si no maleducat, com a mínim, és poca-sola* (concessiva)  TANMATEIX pot expressar que una cosa és lògica que passi, malgrat que tenia algun obstacle (*Tanmateix se n’ha sortit. Qui ho havia de dir?*) o ser concessiva (*no hi ha les condicions; tanmateix, ho intentarem*). |
| **CONJUNCIONS COORDINANTS CONSECUTIVES O IL.LATIVES**  |
| Denoten conseqüència o conclusió de la frase precedent: *doncs, de manera que, per tant, ergo.* *Estàs cansat? Doncs vés a dormir. Ja hem rebut la invitació, de manera que hi anirem, Penso, ergo existeixo.*  |

|  |
| --- |
| **CONJUNCIONS COORDINANTS CONTINUATIVES**  |
| Indiquen continuïtat, successió, acumulació o suma: *encara, endemés, demés, doncs, altrament* Locucions: *encara més, fins i tot, i tot, així mateix, d’altra banda, a més, de més a més, ni tan sols* *L’han suspès i encara se’n riu. Doncs, com et deia. M’agrada fins i tot quan s’enfada.*  ALTRAMENT significa ‘d‘altra part, d’altra banda, a més, si no fos per això, d’altra manera, d’una altra manera”: *No en sé. Altrament, no en vull aprendre. No t’hi has trobat mai; altrament no ho diries; Ells ho .*  |
| **CONJUNCIONS SUBORDINANTS COMPLETIVES**  |
| Uneixen oracions de CD o CAtrib. amb l’oració principal *QUE*: *és bo que facis...., sembla que arribarà tard... .*  |
| **CONJUNCIONS SUBORDINANTS TEMPORALS O DE TEMPS**  |
| Introdueixen oracions subordinades que expressen el temps on es desenvolupa l’oració principal: *mentre, quan, abans que, acabat que, així que, des que, tan bon punt, tan aviat com, sempre que...* *Quan vulguis, hi anirem. Així que hem arribat, han rondinat.*  |
| **CONJUNCIONS SUBORDINANTS LOCATIVES O DE LLOC**  |
| Introdueixen oracions subordinades que expressen el lloc on es desenvolupa l’oració principal: *on, allà on.* *Qui sap on para. D’allà on no n’hi ha, no en pot rajar.*  |
| **CONJUNCIONS SUBORDINANTS MODALS O DE MANERA**  |
| Introdueixen oracions subordinades que expressen la manera com es desenvolupa l’oració principal: *com, així com, com si, segons com, segons que, tal com, en tant que, en la mesura que, igual que, igual com...* *Ella feia com si sentís ploure. Segons que vingui o no, decidirem què farem. El llop, en tant que animal mític, forma part de l’inconscient col.lectiu.*  |
| **CONJUNCIONS SUBORDINANTS CAUSALS**  |
| Introdueixen la causa de l’oració principal: *perquè, puix, car, que, com, com que, atès que, ja que, per tal com, com sigui que, vist que, puix que...* *Puix que ell ho diu, caldrà fer-ho, atès que no m’escoltes, me’n vaig. Tranquil, que ara vinc.*  |
| **CONJUNCIONS SUBORDINANTS FINALS**  |
| Introdueixen la finalitat o objectiu de l’oració principal: *perquè, a fi que, per tal que* *Ho ha fet perquè estiguis content; ho he endreçat a fi que ho trobem fàcilment*  CONFUSIÓ ENTRE PERQUÈ, PER QUÈ, PER A QUÈ: o PERQUÈ és causal amb verb en indicatiu (equival a: ja que, atès que, com que...). *Agafa el paraigües perquè plou.* o PERQUÈ és final amb verb en subjuntiu (equival a: a fi que, per tal que...). *Agafarà el paraigües perquè estiguis contenta* o EL/UN/AQUELL PERQUÈ és nom (equival a: motiu o raó): *no entén el perquè del seu malestar* o PER A QUÈ surt en interrogatives: *aquesta eina no sé per a què serveix*. o PER QUÈ pot ser interrogatiu (preposició PER + pronom interrogatiu QUÈ). *Vull saber per què discuteixen* o PER QUÈ pot ser pronom relatiu (preposició PER + pronom relatiu QUÈ). *Tu saps els motius per què va desertar?*  |
| **CONJUNCIONS SUBORDINANTS CONDICIONALS**  |
| Introdueixen una condició per a complir-se l’oració principal: *si, mentre, en el cas que, només que, posat que, sempre que, si de cas, sols que, si doncs no, llevat que, tret que, fora que, a menys que...* *Posat que vingui, ho farem. Posat que hi vagi acompanyat, li ho diran.* |

|  |
| --- |
| **CONJUNCIONS SUBORDINANTS COMPARATIVES**  |
| L’oració principal i l’oració subordinada són comparades a nivell d’inferioritat, superioritat, igualtat o proporcionalitat: *tan...com; tal...com; tant...com; més...que, més del que...; menys...que, menys...del que, com més...més, com menys...menys; com més...menys ; com menys...més...* *És tan simpàtic com ens van dir* (igualtat) *És més simpàtic que la seva germana* (superioritat), *És menys espavilat que sa germana* (inferioritat), *com menys estudia menys aprova* (proporcionalitat), *com més estudia menys s’empeneix* (proporcionalitat)  |
| **CONJUNCIONS SUBORDINANTS CONSECUTIVES**  |
| Indiquen les conseqüències o efectes de l’oració principal: q*ue, tan...que, tant...que, de manera que, talment que:* *Ha begut tant, que ja no sap què diu És tan bon jan, que tothom se n’aprofita ; Li ho van explicar fil per danda talment que ho entengués bé*  |
| **CONJUNCIONS SUBORDINANTS CONCESSIVES**  |
| Indiquen un obstacle que s’oposa però no impedeix l’oració principal: encara que, malgrat que, per bé que, bé que, mal que, baldament, per més que (per malament que, per molt pobre que...), si bé, tot i que *Encara que m’hi convidi, no hi aniré; veniu a sopar a casa, baldament sigui tard: per més que li ho vaig dir, no em va fer cas.*  En algunes construccions, el verb pot estar en gerundi o participi: Corrent molt, no l’atraparàs (fins i tot corrent molt...) El seu discurs, bé que moderat, va causar impacte.  |